Omar Sheriff

Omar Sheriff er en EP av den norske duoen Karpe, utgitt 28. januar 2022 på duoens eget plateselskap Apen & Kjeften. EP-en består av seks låter og har et tilhørende filmunivers. Omar Sharif er en egyptisk skuespiller. I universet har duoen aliaser som Omar og Sheriff. Filmuniverset er regissert av Kavar Singh. Det finnes bare på omarsheriff.com og koster 100 kroner for tilgang i et døgn. Der finnes en samling små videoklipp, som går i en loop. Seeren kan ikke stoppe, starte eller spole.

EP-en er produsert av Aksel «Axxe» Carlson og Thomas Kongshavn, som også har vært involvert i tidligere utgivelser. Rapper Jonas Benyoub, sanger Emilie Nicolas og fiolinist Harpreet Bansal er gjesteartister på sangen «BARAF/FAIRUZ».

EP-en debuterte på førsteplass på Topplistas albumliste, og alle låtene fra EP-en debuterte på de seks øverste plassene på Topplistas singelliste, hvor «PAF.no» toppet lista. Den lå øverst på Norges offisiele liste for solgte og strømmede album, VG-lista, i 13 uker. Under 10 x utsolgt Spektrum var EP-en tilbake på toppen igjen, etter å ha ligget på topp 10.

Omtale 

Utgivelsen Omar Sheriff mottok svært gode anmeldelser hos flere musikkanmeldere.

Sporliste 
Informasjon er hentet fra Spotify.

Listeplasseringer

Referanser

Eksterne lenker 
 
 

Norske EP-plater
EP-plater fra 2022
Karpe Diem-album
Norske hiphopalbum
Norske popmusikk-album